KUULUTUS HAUTAMUISTOMERKKIEN POISTAMISESTA

Hautakivien poistaminen haudoilta, joiden hautapaikkaoikeus on kuulutusmenettelyn perusteella päättynyt.

Forssan hautausmaan 101 osastossa on 24.2.2016 ryhdytty Kirkkolain 17 luvun ja Hautaustoimilain 14 § 3 mom. mukaiseen kuulutusmenettelyyn sellaisten hautojen palauttamiseksi seurakunnan hallintaan, joiden hallinta-aika on päättynyt 2015 tai sitä ennen ja joita omaiset eivät ole lunastaneet uudelleen.

Kuulutus on annettu paikallisessa lehdessä yleismaininnalla, jossa on mainittu hautausmaan osasto missä kyseisiä hautoja sijaitsee sekä mihin mennessä lunastus tulee suorittaa. Haudoille on laitettu ilmoitus (punainen kolmio). Ilmoituksessa on mainittu tarvittavat yhteystiedot ja maininta mahdollisuudesta lunastaa hautapaikka uudelleen sekä hautaluettelot on asetettu nähtäväksi seurakuntatoimiston ilmoitustaululle ja hautausmaanhuoltorakennuksen ulko-oveen.

Kirkkoneuvosto on kuulutusmenettelyn jälkeen todennut noin 100 haudan hautaoikeuden päättyneeksi, ja ilmoittaa että omaisilla on vielä mahdollisuus poistaa hautamuistomerkit haudoilta. Elleivät omaiset itse sitä tee, niin seurakunta tulee ne poistamaan kolmen vuoden kuluessa (punainen kolmio, jossa keltainen tarra).

Kaatuneet ja kallistuneet hautakivet siirretään harkinnan mukaisesti varastoalueelle varastoitavaksi kolmeksi vuodeksi. Kolmen vuoden kuluttua ensimmäisen kuulutuksen päättymisestä hautamuistomerkit toimitetaan kierrätettäviksi.

Hautamuistomerkkeihin liittyvissä asioissa yhteydenotot hautausmaanhoitaja Mari Lehtoon 050-5756646 mari.lehto@evl.fi

Otamme mielellämme vastaan myös ilmoituksen, mikäli ette halua hautaoikeutta jatkaa.

Forssan seurakunnan kirkkoneuvosto